recursal/SuperWikiNEXT-32B huggingface dataset:
*Se også: Holtet skole*

**Holtet videregående skole** er en videregående skole i bydel Nordstrand i Oslo etablert i 1939 under navnet *Bekkelaget høyere skole*. Skolen har siden 1990 i hovedsak hatt yrkesfaglige tilbud. Skolen er planlagt nedlagt 2024.

Utdanningstilbud
----------------

Skolen har tilbud innen helse- og oppvekstfag. For Vg2 er tilbudene Barne- og ungdomsarbeiderfag og Helsearbeiderfag, samt tidligere Ambulansefag. Fra 2018 ble Vg2 Ambulanse erstattet av 3-årig ambulansefag med studiekompetanse. Holtet tilbyr også påbygging til generell studiekompetanse. Skolen har dessuten tilrettelagt undervisning innen helse- og oppvekstfag samt studiespesialisering med arbeidslivstrening, og tilbyr grunnskoleopplæring for minoritetsspråklige.

Historie
--------

### Navneendringer

Skolen ble etablert som realskole i 1939 under navnet *Bekkelaget høyere skole*. I 1948 endret skolen navn til *Holtet høyere skole*, før den 20 år senere, i 1968, fikk det tidsriktige navnet *Holtet Gymnas*. Siden 1977 har skolen hatt navnet Holtet videregående skole. 

### Utdanningstilbud

Skolens læreplan var allmennfaglig til 1990, da den fikk yrkesfaglige utdanningstilbud. *Hammersborg hjelpepleierskole* og *Aker hjelpepleierskole* var da slått sammen, og lagt til *Østre Aker videregående skole* som leide lokaler i byggene til tidligere Teisen Gymnas. Skoletilbudene til *Østre Aker videregående skole* og *Ullevål hjelpepleierskole* ble overført til Holtet videregående skole i 1990. Skolen har siden kun hatt yrkesfaglige utdanningstilbud.

Høsten 2015 ble tilbudene innen design og håndverk flyttet til Edvard Munch videregående skole. Høsten 2018 startet skolens første kull innen 3-årig ambulansefag med studiekompetanse.

Rektorer
--------

* 2023–: Erlend Skåltveit
* 2022–2023: Jan Ljøner
* 2018–2022: Kathrine Reine
* 2016: Jan Ljøner
* 2012–2018: Tone Amdahl
* 1985–2012: Milica Ofstad
* 1939–1985: M. Andresen

Referanser
----------

1. ↑  Bakken, Jenny Dahl (25. august 2023). «Vil legge ned videregående skole i Oslo fra neste år: – Mye følelser». *NRK* **(norsk)**. Besøkt 26. september 2023. «Kommunen har også vurdert både å flytte hele skolen, og å flytte linjer hver for seg. Før de altså landa på nedleggelse fra neste år.»

Eksterne lenker
---------------

* Offisielle hjemmeside
* minOsloskole

| * v
* d
* r
Offentlige videregående skoler i Oslo |
| --- |
| 
* Blindern
* Bjerke
* Bjørnholt
* Edvard Munch
* Eikelund
* Elvebakken
* Etterstad
* Foss
* Fyrstikkalleen
* Hartvig Nissen
* Hellerud
* Hersleb
* Holtet
* Kirkeveien
* Kongshavn
* Kongsskogen
* Kuben
* Lambertseter
* Nordvoll
* Nydalen
* Oslo handelsgymnasium
* Oslo katedralskole
* Persbråten
* Stovner
* Ullern
* Ulsrud
* Valle Hovin
* Vika

 |  |

Portal: Oslo

|  |  |
| --- | --- |
| Oppslagsverk/autoritetsdata | Oslo Byleksikon **·** VIAF **·** Nasjonalt skoleregister **·** Brønnøysundregistrene
 |
*For filmen, se Operasjon Argo*.
*«Argo»*, maleri av Lorenzo Costa, *ca.* 1500–1530
**«Argo»** (gresk: Ἀργώ, i betydning «hurtig/rask») var skipet i henhold til gresk mytologi som helten Jason og hans mannskap, argonautene, benyttet for å seile fra Iolkos i Thessalia og til Kolkis (dagens Kolchis i Georgia ved kysten av Svartehavet) for å kreve det gylne skinn. Skipet var oppkalt etter skipsbyggeren Argos.

Legenden
--------

Mynt fra Iolkos, 300-tallet f.Kr. avbilde «Argo». Forside: Hode til Artemis Iolkia. Baksiden: forstavnen av «Argo», ΙΩΛΚΙΩΝ (av iolkianere).
Veggmaleri av en pentekonter i et tempel i Nymphaeum (Krim), nå i museet Eremitasjen (St. Petersburg)
«Argo» ble bygd av skipskonstruktøren Argos, etter sigende under rettledning av gudinnen Athene og særlig beskyttet av gudinnen Hera. Den beste kilden til myten om Argo er det episke diktet *Argonautika* av Apollonios Rhodios. I henhold til en rekke varianter av myten er det sagt at skipet ble planlagt og rettledet av Athene, og at hun sørget for en forstavn bygd av magisk tømmer fra den hellige skogen Dodona, og som kunne snakke og spå framtiden. Etter sin suksessfulle reise ble Argo viet havguden Poseidon ved Korinteidet. Det ble deretter tatt opp i himmelen og omgjort til stjernebildet *Argo Navis*.

Flere forfattere i antikken; Apollonios Rhodios, Plinius den eldre, Filostefanos av Kyrene, diskuterte den hypotetiske formen på skipet. Generelt ble det antatt å være et gresk krigsskip, en galei, og forfatterne kom med hypotesen at «Argo» var det første skipet av denne typen som hadde dratt på en slik stor sjøreise.

Kopi
----

Den britiske utforskeren, historikeren og forfatteren Tim Severin bestilte en konstruksjon av en gresk galei fra bronsealderen, og i 1984 gjenskapte han Jason og argonautenes sjøreise.

En kopi av en gresk pentekonter ble fullført i 2008 og som ble behørig oppkalt etter antikkens mytiske skip. Dette skipet hadde 50 årer og et mannskap som kom fra alle de 27 medlemsstatene i EU. De seilte fra Jasons hjemby Volos (hvor Iolkos i dag er en bydel av) og til Venezia. Underveis ble det stoppet ved 23 byer.

Referanser
----------

1. 1 2  Chambers, Ephraim, red. (1728): «Argo» i: *Cyclopaedia, or an Universal Dictionary of Arts and Sciences* (1. utg.). James and John Knapton, et al.
2. ↑  «Argo Navis», *Star Tales*
3. ↑  Plinius den eldre: *Naturalis Historia* 1.c.56
4. ↑  «Ancient Greek ship *Argo* sets sail once again». *Monsters and Critics*. 4. juli 2008.

Eksterne lenker
---------------

* «Voyage of the Argo»[*død lenke*], slideshow av *The First Post*

|  |  |
| --- | --- |
| Oppslagsverk/autoritetsdata | Store norske leksikon
 |
**Gisle Frøysland** (født 1961) er en norsk billedkunstner og musiker.

Frøysland studerte fjernsynsproduksjon, informasjonsvitenskap og kunst i Bergen. Han har hatt mange separat- og gruppeutstillinger i inn- og utland, og er en av veteranene innen det elektroniske kunstmiljøet i Norge.[]

Frøysland spilte gitar i Alle Tiders Duster fra 1980 til 1984, deretter Max Axe med flere av ATD-medlemmene og så Velvet Elvis med andre personer. Han har deltatt i flere av Baktruppens produksjoner.[]

Frøysland var en av initiativtagerne til etablering av Bergen Senter for Elektronisk Kunst, og med oppstart i 2003 har han vært hovedorganisator for Piksel (festival) – en årlig internasjonal festival for elektronisk kunst og fri teknologi i Bergen.[]

Frøyslands arbeider har vært presentert på en rekke internasjonale festivaler, bl.a. ISEA, Electrohype, Dissonanze, Transmediale, Borealis, Ultima, MakeArt, Pixelache, Mal au Pixel, TransPiksel og Electropixel.[]

Referanser
----------

1. ↑   KulturNav, KulturNav-ID a9d8a77b-5d09-4796-8ecc-58e28dda69f4[Hentet fra Wikidata]
2. ↑  Alle Tiders Duster. Rockipedia (2004) Arkivert 10. april 2021 hos Wayback Machine.
3. ↑  "Første singel fra Max Axe" av Petter Larsen, *Bergens Tidende* 22. oktober 1985
4. ↑  "Ekte klisjéer" av Bård Ose, *Bergens Arbeiderblad* 10. august 1989

Kilder
------

* Gunnar Danbolt (2009). Norsk kunsthistorie : bilde og skulptur frå vikingtida til i dag (2. utg.). Oslo: Det Norske samlaget.
* Norsk musikk i utlandet - fra Washington til Hanoi. Ballade (2003)

Eksterne lenker
---------------

* gislefroysland.com
* Gisle Frøysland i Scenewebarkivet

|  |  |
| --- | --- |
| Oppslagsverk/autoritetsdata | BIBSYS **·** VIAF **·** ISNI **·** KulturNav
 |
**Manuel Basulto Jiménez** (født 17. mai 1869 i Adanero i provinsen Ávila i Spania, drept 12. august 1936 i El Pozo del Tío Raimundo i Entrevías i Puente de Vallecas ved Madrid) var en spansk katolsk biskop av Jaén som ble myrdet under forfølgelsen av den katolske kirke under Den andre spanske republikk. I den katolske kirke er han æret som martyr og er saligkåret.

Liv og virke
------------

### Prest

Manuel Basulto Jiménez ble presteviet for bispedømmet Jaén den 15. mars 1893.

### Biskop av Lugo

Pave Pius X utnevnte ham til biskop av Lugo den 4. september 1909. Den apostoliske nuntius til Spania, erkebiskop Antonio Vico, ordinerte ham til biskop den 16. januar året etter; medkonsekratorer var militærbiskop Jaime Cardona y Tur og biskopen av Madrid, José Maria Salvador y Barrera.

### Biskop av Jaén

Pave Benedikt XV utnevnte ham til biskop av Jaén 18. desember 1919.

I begynnelsen av august 1936 ble Manuel Basulto Jiménez arrestert av tilhengere av republikken og fraktet fra Jaén dem 11. august med et av de såkalte dødstogene. Toget ble stoppet sør for Madrid sentrum, og biskop Manuel Basulto Jiménez, hans søster og nesten 200 andre fanger ble myrdet av venstreorienterte militsmenn.[1]

### Saligkåring

Bispedømmet Jaén åpnet bispedømmeinformasjonsprosessen for saligkåring i 1994; den var fullført fire år senere. I 1999 ble aktene overlevert til Kongregasjonen for helligkåringer i Vatikanet for videre behandling. Den 27. mars 2013 bekreftet pave Frans martyriene til biskop Manuel Basulto Jiménez og fem andre ofre for kirkeforfølgelsene.[2] Salligkåringen ble utført av kongregasjonens kardinalprefekt, Angelo Amato, den 13. oktober 2013 i Tarragona.[3]
**Nils Johnson** (født 19. juni 1956 i Tønsberg) er en norsk skuespiller og teatersjef.

Johnson ble utdannet ved Statens Teaterhøgskole fra 1977 til 1980 og har vært engasjert ved Nordland Teater (1980–81), Trøndelag Teater (1989–2001) og Hålogaland Teater (1982–1989), og igjen som teatersjef fra januar 2001 til desember 2008. Han ble etterfulgt av Iren Reppen. 

På Hålogaland hadde han blant annet roller som Jean i Strindbergs *Frøken Julie* (1987), samt hovedrollen i Athol Fugards *Øya* i 1985 (filmatisert for Fjernsynsteatret i 1986), og i Richard Nelson i *Ti bud for forfattere* (1987). Han både regisserte og spilte i barneforestillingen *Kykelikasse* (1987–1988). På Trøndelag teater har han blant annet vært å se i Jim Cartwrights sosialistiske *Gata* og Brynjar Aas *Tørst*.

På Nationaltheatret har han spilt Julemannen i *Reisen til julestjernen*, scenografen i *Trær som faller*, faren i *Tilbakekomstene*, pølsemakeren i *Folk og røvere i Kardemomme by*, Oscar Berge og Lars Roar Justnæs i *Julemiddag*, Hallvard i T*arjei*, valgsekretæren i *Den utrolige historien om den kjempestore pæra* og Peter Sorin i *Måken*.

Hans har også deltatt i divrse filmer og TV-serier, blant annet i *Orions belte* og TV-serien *Himmelblå*.

Johnson har også vært oppleser for flere utgivelser på Lydbokforlaget, inkludert Vett og uvett, samt bøker av Knut Hamsun.

Han er bror til skuespiller Guri Johnson og lege Egil Johnson.

Referanser
----------

1. ↑  Nils Johnson - nathionaltheatret.no

Eksterne lenker
---------------

* (en) Nils Johnson på Internet Movie Database Rediger på Wikidata

* (no) Nils Johnson hos Sceneweb Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Prabook **·** BIBSYS **·** VIAF
 |
**Hvorfor-fordi-analyse** er en metode for analyse av ulykker ved hjelp av grafteori. Den er uavhengig av anvendelsesområde, og har blitt brukt til å analysere blant annet fly-, jernbane-, marine- og datarelaterte ulykker og hendelser. Analysemetoden brukes hovedsakelig i etterkant av at en ulykke faktisk har skjedd (a posteriori), og tilstrever å sikre objektivitet, falsifisering og reproduserbarhet av resultater.

Resultatet av analysen er en *hvorfor-fordi-graf*, en type årsaksnotasjon som brukes til å representere gjensidige avhengigheter innenfor et system. Den viser kausalstruktur mellom faktorer i en ulykke, og er en rettet asyklisk graf hvor nodene i grafen er faktorer. Rettede kanter angir årsak-effekt-relasjoner mellom faktorene.

Metoden i detalj
----------------

Man starter med spørsmålet "Hva er ulykken (eller ulykkene) i spørsmålet?". I de fleste tilfeller er dette lett å definere. Deretter kommer en iterativ prosess for å bestemme årsaker. Når årsakene til ulykken har blitt identifiserte blir formelle tester brukt på alle mulige årsak-effekt-relasjoner. Denne prosessen gjentas for de nye årsakene man finner inntil man oppnår et tilfredsstillende resultat.

Ved hver node (faktor) må hver medvirkende årsak (relaterte faktor) ha vært nødvendig for å forårsake ulykken, og summen av årsaker må ha vært tilstrekkelig for å gjøre det.

Formelle tester
---------------

Den *kontrafaktiske* *testen* (KF) kan føres tilbake til filosofen David Lewis sin formelle notasjon av kausalitet og det kontrafaktiske. Testen stiller følgende spørsmål: "Hvis årsaken ikke hadde vært der, kunne effekten ha skjedd?". Testen beviser eller motbeviser at en årsak er en nødvendig kausal faktor for en effekt. Bare hvis det er nødvendig for årsaken som det spørres om bidrar det klart til effekten.

Den *kausale tilstrekkelighetstesten* (KTT) stiller spørsmålet: "Vil en effekt alltid skje hvis alle tilskrivne årsaker skjer?". Denne testen har som mål å avgjøre om en rekke årsaker er tilstrekkelige for at en effekt skal skje. Således kan fraværende årsaker identifiseres.

Hvis og bare hvis den *kontrafaktiske testen* er positiv, og den *kausale tilstrekkelighetstesten* er positiv for alle mengder årsakef til sine effekter , så er *hvorfor-fordi-grafen* rett. Med andre ord:

* Hver årsak må være nødvendig (KF), og årsakenes totalitet må være tilstrekkelig (KTT)
* Da må totaliteten av årsaker være tilstrekkelige, (KTT) og ingenting er overflødig (KT, hver årsak er nødvendig)

Eksempel
--------

En hvorfor-fordi-graf som forklarer kapseisingen av «Herald of Free Enterprise»

Se også
-------

* 5 hvorfor
* Feiltre
* Feiletreanalyse
* Fiskebeinsdiagram
* Kausal avbildning
* Problemavbildning
* Rotsorsaksanalyse
* Ulykke

Referanser
----------

1. ↑   (PDF) .  Manglende eller tom `|tittel=` (hjelp)
**Helgelandske** er et norsk transportselskap basert i Sandnessjøen.

Selskapet ble etablert under navnet **Det Helgelandske Dampskibsselskab** i 1867 av lensmann Christian Wang, som ble selskapets første styreleder. Selskapets administrasjon ble i 1898 flyttet fra Søvik til Sandnessjøen. Hovedaktiviteten har vært gods- og passasjertransport, i starten med DS «Helgeland» og DS «Ranen». Kortvarige forsøk på cruisetrafikk ble gjennomført med DS Ranen på 1920-tallet. Selskapets siste dampskip gikk ut av drift i 1955.

Selskapet gikk inn i landtafikken i 1938 da det etablerte bilruter på Dønna. Etter en rekke oppkjøp av små lokale buss-selskap i 1957, endret selskapet navn til **Helgeland Trafikkselskap A/S**, og i 1976 fikk det sin første hurtigbåt.

Selskapet har også drevet eget reisebyrå i perioden 1959–2000, samt etablert underselskap innen oljebransjen. Dets visuelle kjennemerke er en grønn stripe mellom to røde striper. I 1998 tok det navnet **Helgelandske**, som har vært kallenavnet siden starten.

Dets historie er fortalt av Leif B. Lillegaard i *Selskapet Vårres* som ble utgitt i anledning 125-årsjubileet (1992).

Bilavdelingen
-------------

Omfanget av rutebildriften kan illustreres med data fra rutebilstatistikken 1978. Da hadde selskapet 38 busser, 37 lastebiler, 13 tilhengere, 9 kombinerte person- og godsvogner, og et annet kjøretøy. I alt 94 personer var på dette tidspunkt heltidsansatt i bilavdelingen av selskapet.

Bussrutene som ble drevet av Helgelandske ble i 2006 lagt ut på anbud, og dette anbudet ble vunnet av Nordlandsbuss. 1. april 2006 overtok derfor Nordlandsbuss bussrutene Helgelandske hadde drevet.

Endring i eierskap
------------------

Helgelandske ble i 2005 kjøpt opp av det franske transportkonsernet Connex sin norske avdeling, Connex Norge med 83,14 % av aksjene. Våren 2007 ble selskapet sammen med Finnmark Fylkesrederi og Ruteselskap og virksomhetene i Nordtrafikk Buss og Nordtrafikk Maritim fusjonert inn i Veolia Transport Nord, som i dag heter Boreal Sjø.

Veolia fortsatte å bruke navnet Helgelandske og farger og symboler fra dette selskapet etter overtakelsen. Fra 2009 ble dette imidlertid erstattet av fargesettingen til Veolia. Nytt navn på virksomheten i Sandnessjøen var Veolia region Helgelandske. Fra 2011 ble Veolia-navnet erstattet med Boreal Transport.

Litteratur
----------

* Lillegaard, Leif B. (1967). *De hundre år: Det Helgelandske Dampskibsselskab, Helgeland Trafikkselskap A.s. 1867–1967*. Helgeland Trafikkselskap.
* Hansen, Finn R. (1996). *Det Helgelandske Dampskibsselskap, 1867–1957: flåteliste 1867–1996*. F.R. Hansen.

Referanser
----------

1. ↑  50 år for fremgang : beretningsåret 1978-79 jubileumsberetning 1929–1979. (1979). Oslo: NRF.

|  |  |
| --- | --- |
| Oppslagsverk/autoritetsdata | Store norske leksikon **·** Store norske leksikon **·** Brønnøysundregistrene
 |
Svartorskog i Polen
**Sumpskog**, eller **sumpskogsmark** er ulike typer fuktskog der grunnvannsspeilet står like under markoverflaten. En nær beslektet skogtype er flomskogsmark.

I Norge og ellers i Nord- og Mellom-Europa, kan man skille mellom to typer sumpskog. Den ene er bjørk-, gran- og furuskogene som man finner i kanten av myrer. Her finner man mange av de samme plantene som vokser på myrer, blant annet torvmose. Sumpskoger der det dannes torv kalles **myrskogsmark** i Naturtypebasen.

I den andre typen er det viktigste treslaget svartor. Dette er det eneste europeiske treet som tåler at røttene står i vann, men hegg, ask og mange *Salix*-arter (selje, pil og vier) trives også på fuktige steder. I slike sumpskoger vokser bekkekarse, bekkeblom, maigull, myrkongle og flere bregnearter.

I USAs sørstater dekker skoger med sumpsypress store områder.

På Sumatra og Borneo finnes artsrike sumpskogsmarker der marka er dekket av torvmose. Trærne kan bli opptil 50 m høye.

Eksterne lenker
---------------

* Faglig grunnlag for handlingsplan for naturtypen rik sumpskog – utkast, Biofokusrapport 2011-9
* Naturtypedatabasen – Flommyr, myrkant og myrskogsmark Arkivert 2. juni 2013 hos Wayback Machine.

|  |  |
| --- | --- |
| Oppslagsverk/autoritetsdata | GND
 |
**Sankta Theresia katolske kirke** på Vesterntangen i Hønefoss er et romersk-katolsk kirkebygg oppført i tre i 1935, erstattet av murkirken som står der i dag, innviet 19. juni 1955. Tegnet av arkitekt Eindride Slåtto. Kirken tilhører Oslo katolske bispedømme og ligger langs østbredden av Randselva, like ved der elva renner sammen med Begna nedenfor Hønefossen og danner Storelva, i Ringerike kommune.

St. Theresia menighet
---------------------

**Sankta Theresia katolske kirke** (Hønefoss)
Det katolske kirkesognet omfatter kommunene Ringerike, Hole, Flå, Nesbyen, Gol, Hemsedal, Ål, Hol og Krødsherad i Buskerud fylke, Jevnaker og Lunner i AKershus fylke og Gran og Søndre Land i Innlandet fylke.

Tidligere hørte også Sør-Aurdal, Nord-Aurdal, Vestre Slidre, Øystre Slidre og Vang med til sognet, men den 15. august 2007 ble disse kommunene overført til Mariakirken på Lillehammer i forbindelse med opprettelsen av St. Thomas kapelldistrikt i Valdres.

Eksterne lenker
---------------

* (en) Sankta Teresia katolske kirke – kategori av bilder, video eller lyd på Commons Rediger på Wikidata
* Hjemmeside
**James Elliot Vaughn Bourne** (født 13. september 1983) er en engelsk artist som er medlem i bandet Son of Dork. Han synger hovedvokalen med Steve Rushton og han spiller også gitar. Medlemmene i bandet er Steve Rushton, Chris Leonard, Danny Hall og James Bourne. 

Bourne var medlem i Busted fra 2001 til 2005, men bandet ble splittet opp pga. Charlie Simpson sa han var blitt lei, og han hadde lyst til å drive mere med sitt andre band, Fightstar. James Bourne og Matt Willis prøvde å overtale Charlie til å fortsette med Busted, men han hadde bestemt seg. 14. januar 2005 var bandet splittet opp

Dette sa James Bourne da bandet var splittet opp:
«I’m devastated that Charlie has chosen to quit Busted, but I have to respect his decision and I fully support him and wish him all the best for the future. I would like to say a personal thank you to all the fans who have made the last three years the best years of my life. I’ll remember these years forever.»

James har to brødre, Nick og Chris, og en søster, Melissa. Han er låtskriver, og skriver de fleste sangene han og bandet synger selv. Den første sangen han skrev var «What I Go to School For».

Referanser
----------

1. ↑   Discogs, Discogs artist-ID 1120594, besøkt 9. oktober 2017[Hentet fra Wikidata]

Eksterne lenker
---------------

* Offisielt nettsted Rediger på Wikidata

* (en) James Bourne – kategori av bilder, video eller lyd på Commons Rediger på Wikidata
* (en) James Bourne på Discogs Rediger på Wikidata

* (en) James Bourne på MusicBrainz Rediger på Wikidata

* (en) James Bourne på Songkick Rediger på Wikidata

* (en) James Bourne på AllMusic Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** MusicBrainz **·** Discogs **·** AllMusic
 |
**Trygve Kristofer Knudsen** (født 23. juni 1897, død 18. januar 1968) var en norsk språkprofessor, filolog, lingvist og en av skaperne til *Norsk Riksmålsordbok*. Knudsen var også en viktig bidragsgiver til studier av norsk språkhistorie og språkvitenskap. Han ga ut mange bøker om språk og la mye vekt på norsk grammatikk og språkhistorie.

Biografi
--------

### Tidlig liv

Knudsen ble født i Tønsberg og var sønn av Knud Peder Knudsen (1863–1937) og Henriette von Lachmann Mørck (1867–1923).
I 1916 tok han eksamen artium ved Tønsberg høyere almenskole. Senere gikk veien til Universitetet i Kristiania hvor han studerte filologi, som han i 1921 tok pedagogisk eksamen i. To år senere ble han cand.philol i norsk, tysk og historie.

Han ble tilknyttet Det norske litterære ordboksverk i 1923, hvor han blant annet sammen med Alf Sommerfelt arbeidet med *Norsk Riksmålsordbok*, som kom ut i 1930.

### Språkviter

Trygve Knudsen var fra 1925 til 1930 universitetsstipendiat i norsk språkhistorie og i 1935 ble han lektor ved Oslo katedralskole; i mellomtiden hadde han jobbet som lærer på forskjellige skoler i Oslo- og Aker – området.
Fra 1946 var han dosent i norsk språkvitenskap ved Universitetet i Oslo.
Han ble utnevnt til professor i 1946, en stilling han hadde frem til 1967..

Knudsen var mest opptatt av bymål og var riksmålsmann; han brukte blant annet mye tid på å studere bymålene i Oslo og Tønsberg. Knudsen var leder av Bymålslaget. Riksmålsordboken han begynte på, ble fullført i 1957.

### Annet

I 1944 ble han medlem av Det Norske Videnskaps-Akademi og i 1960 ble han æresdoktor ved Universitetet i Stockholm.
Han var også medlem av *Kungliga Gustav Adolfs Akademien* og *Kungliga Humanistiska Vetenskapssamfundet* i Uppsala i tillegg til *Kungliga Vetenskaps- och vitterhetssamhället* i Göteborg.

Referanser
----------

1. ↑  ; *Autorités BnF*; besøksdato: 10. oktober 2015; BNF-ID: 12544326m.
2. 1 2 3 4 5 6 7 8 9 10  «(no) Trygve Knudsen». *Norsk biografisk leksikon*.

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Prabook **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC
 |
**Fletting:** Det er foreslått at denne siden blir flettet med *[[:{{{1}}}|{{{1}}}]]*.
***Lao gong zhi ai qing*** er en kinesisk stumfilm fra 1922 regissert av Zhang Shichuan.

Handling
--------

Historien begynner med en snekker ved navn Zheng fra Guangdong-provinsen som nettopp har kommet tilbake til Shanghai etter å ha bodd i Nanyang i Sørøst-Asia. Han bestemmer seg for å bytte yrke, og begynne som frukt-selger. Virksomheten hans tiltrekker seg mye oppmerksomhet fra barn i nabolaget, i motsetning til den medisinske klinikken på den andre siden av gaten som sliter økonomisk. Denne klinikken drives av doktor Zhu og datteren hans frøken Zhu, og det utvikler seg raskt en romantisk attraksjon mellom den unge kvinnen og Zheng.

Denne platoniske duoen kommuniserer med hverandre ved å koble frukt-stativet til den medisinske klinikken via en snor, som de kan bruke til å transportere kurver fylt med gjenstander frem og tilbake til hverandre. Senere besøker frøken Zhu frukt-boden, og han hjelper henne med å bli kvitt ett par lokale kjeltringer som har trakassert henne. Etter hvert blir frøken Zhu og Zheng forelsket, men doktor Zhu motsetter seg dette forholdet på grunn av Zhengs lavere sosioøkonomiske status. Men Zhu går med på å la Zheng gifte seg med datteren sin dersom Zheng kan hjelpe til med å gjenopplive hans sviktende medisinske virksomhet, noe Zheng går med på selv om han tror dette kommer til å være en helt umulig oppgave.

Skuespillere
------------

* Zheng Zhegu som snekker Zheng
* Zheng Zhengqiu som Zhu
* Yu Ying som Miss Zhu

Referanser
----------

1. ↑  «Romance of a Fruit Peddler (1922)» **(engelsk)**. Besøkt 27. november 2023.

Eksterne lenker
---------------

* (en) *Arbeiderens kjærlighet* på Internet Movie Database Rediger på Wikidata
**Rawdah Mohamed** (født 1991) er en norsk modell og tidligere redaktør av somalisk opphav. Hun er kjent for sin klesstil og er også ansett som en fremtredende talskvinne for rettighetene til muslimske kvinner. I april 2021 startet hun kampanjen «#Handsoffmyhijab» som ble kjent på sosiale medier.

Biografi
--------

Rawdah ble født i Somalia. Hun og familien flyktet til Norge da hun var åtte år. Hun hevder å ha blitt utsatt for rasisme og mobbing av klassekameratene sine i Norge, spesielt for å ikle seg hijab og for hudfargen.

Karriere
--------

Før hun satset fullt ut på modellkarrieren jobbet hun også som vernepleier. 

Hun begynte sin internasjonale street style-karriere på Oslo Fashion Week i august 2019.

I august 2019 da var hun på forsiden av det norske motemagasinet Costume Norge. I ettertid har hun vært avfotografert i magasiner som *Vogue* og *V Magazine.*

I mars 2020 utga NRK NRK TV en serie om henne med ti episoder.[*ufullstendig referanse*]

Mohamed deltok i sosiale medier-protesten mot det franske senatets beslutning om å forby muslimske jenter under 18 år å ha på seg hijab på offentlige steder ved å sette i gang kampanjen #Handsoffmyhijab.

I mai 2021 startet hun som redaktør for magasinet *Vogue Scandinavia*. Hun ble da den første kvinnen med hijab som ble redaktør av et større motemagasin.

Referanser
----------

1. ↑  «Street Style Star Rawdah Mohamed is the Somali Muslim Model You Need to Follow». Besøkt 27. april 2021.
2. ↑  Mohamed, Rawdah. «Model Rawdah Mohamed On Using Social Media to Challenge France's Proposed Hijab Ban». Besøkt 27. april 2021.
3. ↑  «Online criticism grows over French proposal to ban hijab for children». Besøkt 27. april 2021.
4. ↑  Alexandra Sætran-16 (oktober 2019). «Møt Norges nye stilikon Rawdah». *Costume*. Besøkt 4. januar 2024.
5. ↑  Acielle. «The Best Street Style at Oslo Fashion Week Spring 2019». Besøkt 27. april 2021.
6. ↑  Borrelli-Persson, Laird. «How Rawdah Mohamed Is Challenging Modest Style Conventions and Fashion's Inclusivity Problem». Besøkt 27. april 2021.
7. ↑  «Model Rawdah Mohamed looks majestic in Lebanese look». Besøkt 27. april 2021.
8. ↑
9. ↑  «'Law against Islam': French vote in favour of hijab ban condemned». Besøkt 27. april 2021.
10. ↑  Yeung, Peter. «The Somali-Norwegian model campaigning for Muslim women's rights». Besøkt 1. juni 2021.
11. ↑  «Model behind 'hands off my hijab' post named editor of 'Vogue Scandinavia'». Besøkt 1. juni 2021.
12. ↑  «Model behind 'hands off my hijab' post is named Vogue Scandinavia editor». Besøkt 1. juni 2021.
**Harald Sigfrid Alexander Julin** (født 27. mars 1890, død 31. juli 1967) var en svensk svømmer og vannpolospiller som deltok i flere olympiske leker, 1908 i London, 1912 i Stockholm og 1920 i Antwerpen.

Julin vant en olympisk sølvmedalje i vannpolo under OL 1912 i Stockholm. Han var med på det svensk vannpololaget som kom på andreplass i turneringen bak Storbritannia. I kampen om sølvmedaljene vant Sverige over Belgia med 4-2. Turneringen ble avviklet i Djurgårdsbrunnsviken i perioden 7. til 16. juli 1912. Han var også med på de svenske vannpololagene som kom på tredjeplass både i OL 1908 i London og OL 1920 i Antwerpen. Julin deltok også i svømming under OL 1908 han kom på tredjeplass på 100 meter fri bak amerikaneren Charles Daniels og Zoltán Halmay fra Ungarn.

OL-medaljer
-----------

* Sølv 1912 Sveriges flagg Stockholm - Sølv i vannpolo, Sveriges flagg Sverige
* Bronse 1908 Storbritannias flagg London - Bronse i svømming, 100 meter fri Sveriges flagg Sverige
* Bronse 1908 Storbritannias flagg London - Bronse i vannpolo, Sveriges flagg Sverige
* Bronse 1920 Belgias flagg Antwerpen - Bronse i vannpolo, Sveriges flagg Sverige

Eksterne lenker
---------------

* (en) Harald Julin – Olympics.com Rediger på Wikidata

* (en) Harald Julin – Olympic.org Rediger på Wikidata

* (en) Harald Julin – Olympedia Rediger på Wikidata

* (sv) Harald Julin – Sveriges olympiske komité Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** Geni
 |
**Inge Kampenes** er generalmajor i Luftforsvaret.

Han er utdannet flyger og har tjeneste som flyger fra Rygge og Ørland, og han har vært sjef for 338 skvadron. Han har også tjenestegjort ved Lufttjenesteinspektoratet, Luftoperativt inspektorat og Luftforsvarsstaben. I perioden 2002-2003 var han forbindelsesoffiser (liaisonoffiser) ved JCC i Tampa, USA. Kampenes ble brigader i 2014 og leder for Seksjon for kapasitetsutvikling og strukturplanlegging i Forsvarsdepartementet, der han blant annet ledet arbeidet med Forsvarssjefens fagmilitære råd i 2015. Han var sjef for Cyberforsvaret fra 2017 til 2022.

Utdannelse
----------

Inge Kampenes har tatt Luftkrigsskolen, Forsvarets stabsskole II og Totalforsvarskurset ved Forsvarets høgskole.

Utmerkelser
-----------

|  |  |  |  |  |  |
| --- | --- | --- | --- | --- | --- |
| Utmerkelser

|  |
| --- |
| Forsvarsmedaljen med laurbærgren |

|  |  |  |  |
| --- | --- | --- | --- |
| Forsvarsmedaljen med stjerne | Forsvarets INTOPS-medalje | Luftforsvarets vernedyktighets-medalje med tre stjerner | NATO-medaljen (Kosovo) |

 |

Kampenes har Forsvarsmedaljen med laurbærgren, Forsvarsmedaljen med en stjerne, Forsvarets medalje for internasjonale operasjoner, Vernedyktighetsmedaljen for Luftforsvaret med tre stjerner og NATO-medaljen for Kosovo.

Referanser
----------

1. ↑  .
2. ↑  Forsvaret. «Ny Sjef Luftforsvaret». *forsvaret.no*. Arkivert fra originalen 31. august 2019. Besøkt 31. august 2019.
**Christopher Gothard Torp** (1799–1840) var en norsk jurist og politiker. Foreldrene var parykkmaker Jens Thorp og Marie Magdalena Hønne.

Torp ble utnevnt til *Underretsprokurator* i Buskerud 22. januar 1827, og arbeidet senere som jurist i Kongsberg.

Han giftet seg 8. juni i 1835 med Ingeborg Cathrine Hannestad (1812–1883), prestedatter fra Voss.
Han ble valgt til varamann – suppleant – til Stortinget for Kongsberg ved valgene i november 1835. Den valgte representanten, skifteforvalter Hans Wølner Kofoed, ble syk like etter, slik at Torp møtte på tingene i 1836 og 1837.

29. mars 1837 ble Christopher Torp valgt til medlem av formannskapet i Kongsberg – han var eneste kandidat og fikk 10 av 20 stemmer, og fungerte en tid som ordfører i byen frem til sin død.

Da det i oktober 1838 igjen var stortingsvalg ble Torp først, 23. oktober, valgt som en av tre valgmenn – han ble nummer to – men han var antagelig allerede ved svekket helse, for et drøyt år senere døde han. Konen rykket inn dødsannonse i Morgenbladet:

**Dødsfald.**

           Efter længere Tids Sygdom bortkaldtes min kjære Mand, Prokurator C. G. Torp, den 29de dennes fra denne Tilværelse, 40 Aar gammel. Elsket og agtet af alle dem, der kjendte ham, efterlander han sig et vaarigt Minde og sit sjeldne Værd.

           Kongsberg, den 31te Januar 1840.

Thrine Torp

født Hannestad»

Referanser
----------

1. 1 2 3 4   Stortinget og statsraadet: 1814–1914. B. 1 D. 2 : Biografier L-Ø : samt tillæg, side(r) 899[Hentet fra Wikidata]
2. ↑   NSD – Norsk senter for forskningsdata[Hentet fra Wikidata]
3. ↑  Holst, Ola (1996). *Norske parykkmakere*. [O.Holst]. s. 32–33.
4. 1 2 3  Finne-Grønn, S.H. (Stian Herlofsen) (1928). *Norges prokuratorer, sakførere og advokater 1660-1905*. Den norske sakførerforening. s. 323-324.
5. ↑  Bergwitz, Joh. K. (1924). *Kongsberg*. Kristiania: Grøndahl. s. 501-502.
6. ↑  «Morgenbladet 1838.11.18». Norge;Oslo;;Oslo;;;;. 18. november 1838. s. 1.
7. ↑  «Morgenbladet 1840.02.04». Norge;Oslo;;Oslo;;;;. 4. februar 1840. s. 5.
**Elizabeth Anne Everest** (født 1833 i Chatham, død 3. juli 1895 i London) var en typisk engelsk *nanny* (barnepike) i victoriatidens England. 

I 1875 tok hun tjeneste som barnepike hos familien Churchill og fikk ansvaret for ekteparets nyfødte sønn, Winston. Viktoriatidens overklasse overlot barna til barnepiker, og hadde oftest et distansert forhold til sine barn; ekteparet Churchill var ikke noe unntak. Winston Churchills foreldre hadde liten kontakt med sønnen, og særlig faren Randolph Churchill var negativ.

Barnepiken Elizabeth Anne Everest ble den som faktisk oppdro unge Winston. Han kalte henne *Woom*, det nærmeste han klarte uttalen av *woman*. Hun var en from kristen, og forble ugift, selv om hun - slik det ble gjort overfor barnepiker, kokker og husholdersker - alltid ble titulert «fru Everest». Unge Winston var ikke noe lett barn, men fru Everest hadde en sterk pliktfølelse og var guttens faste holdepunkt i hans foreldres fravær.

Fru Everest bodde i sine siste år hos sin søster i 15 Crouch Hill i Finsbury, London. Etter hennes død i 1895 kom Churchill til begravelsen, betalte for gravsteinen, og betalte i mange år et årlig beløp for vedlikehold av graven.

Referanser
----------

1. ↑   Find a Grave, oppført som Elizabeth Ann Everest, Find a Grave-ID 6380566, besøkt 9. oktober 2017[Hentet fra Wikidata]
2. ↑   Find a Grave, Find a Grave-ID 6380566[Hentet fra Wikidata]
3. ↑  Winston Churchill: A Biographical Companion Av Chris Wrigley, 2002, s. 174
4. ↑
5. ↑  .

Eksterne lenker
---------------

* Bilde av Elizabeth Anne Everest og bilde av gravstedet (engelsk)
* Artikkel om Elizabeth Anne Everest og hennes betydning for Winston Churchill (engelsk)
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet.
**Språkvask:** Teksten i denne artikkelen kan ha behov for språkvask for å oppnå en høyere standard. Om du leser gjennom og korrigerer der nødvendig, kan du gjerne deretter fjerne denne malen.

**Eunice Norton** (født 30. juni 1908 i Minneapolis, Minnesota, død 9. desember 2005) var en anerkjent amerikansk pianist. 

Norton studerte ved University of Minnesota før hun spilte sammen den berømte pedagogen Tobias Matthay som hun spilte sammen med i åtte år. Eunice Norton gjorde sin første offisielle opptreden for Symphony Orchestra. Hun spilte under mange konserter på denne tiden i konsertsalen Wigmore Hall i London, og hun opptrådte som solist i BBC Symphonies. Etter å ha blitt tildelt Chappell Gold Medal og London Bach-prisen i 1927. Hun hadde opptredener i Wien, Haag, Paris og Leipzig med den berømte Leipzig Gewandhaus Orchestra.

I Berlin alene, holdt Noron mer enn tjue konserter til blendende kritiske vurderinger, samt hennes opptredener i Moskva, St. Petersburg og Budapest. Norton utførte flere stykker i samarbeid med American Chamber Orchestra, Juilliard og Curtis String Quartets, samt i Det hvite hus for daværende president Franklin D. Roosevelt. Norton underviste og holdt forelesninger ved University of Pittsburgh, katolske universiteter i USA, University of Minnesota og ved Carnegie-Mellon University.

  


|  |  |
| --- | --- |
| Oppslagsverk/autoritetsdata | Prabook **·** Geni **·** VIAF **·** LCCN **·** MusicBrainz
 |
Labrofossen i Øvre Sandsvær Foto: Mahlum 
Laksefiske på «Stubben» ved Kjærrafossen i Lardal Foto: H. Straume 
Lågen ved Komnes
**Lågendalen** er nedre del av dalføret som følger elva Numedalslågen i fylkene Vestfold og Buskerud. Lågendalen omfatter deler av kommunene Larvik og Kongsberg, i tillegg til Vivestad helt vest i Tønsberg kommune. Oppover fra Kongsberg kalles dalføret Numedal. Numedalslågen kommer fra Hardangervidda.

Dalbunnen er forholdsvis flat, preget av jordbrukslandskap, dalsidene er skogkledte og åsene går over i fjelltopper opp mot 500 moh. I tiden etter siste istid sto havet høyere enn i dag og det som i dag er Lågendalen var dengang en lang fjord hvor det ble avsatt tykke lag leire som elva seinere har gravd seg ned i.

Lågendalen er kjent bl.a. for potetdyrking og laksefiske. Spesielt interessant er laksefisket i Kjerrafossene der man nå har utviklet Kjærra Fossepark til et populært besøkssted.[]

I Lågendalen ligger flere middelalderkirker i stein: Hedrum kirke, Hem kirke, Efteløt kirke og Hedenstad kirke.

Laagendal Festivalen arrangeres på Vestmo gård i Lauvmoa, cirka seks kilometer fra Larvik.

Kommuner
--------

| Nummer | Kart | Navn | Adm.senter | Folketall | Areal | Målform | Ordfører | Parti |
| --- | --- | --- | --- | --- | --- | --- | --- | --- |
| 3303 | Kongsberg kommuneKongsberg kommune | Kongsberg  Kongsberg | Kongsberg | 28 848 | 793,09 | Bokmål | Kari Anne Sand | Sp |
| 3905 | Tønsberg kommuneTønsberg kommune | Tønsberg  Tønsberg | Tønsberg | 59 174 | 329,26 | Nøytral | Anne Rygh Pedersen | Ap |
| 3909 | Larvik kommuneLarvik kommune | Larvik  Larvik | Larvik | 48 715 | 812,88 | Nøytral | Erik Bringedal | H |

Referanser
----------

1. ↑  «Numedal – Store norske leksikon». *Store norske leksikon*. Besøkt 9. februar 2016.
2. ↑  Regjeringen (3. januar 2020). «Kommunekatalog gjeldende fra 1. januar 2020». Arkivert fra originalen 27. april 2020. Besøkt 14. september 2020.
3. ↑  Statistisk sentralbyrå (1. januar 2024). «Kvartalsvise befolkningsendringer».
4. ↑  Kartverket. «Arealstatistikk for 2020». Arkivert fra originalen 11. mai 2020.
5. ↑  Lovdata. «Forskrift om målvedtak i kommunar og fylkeskommunar (målvedtaksforskrifta)». Besøkt 14. september 2020.

|  |  |
| --- | --- |
| Oppslagsverk/autoritetsdata | Store norske leksikon
 |
En sovjetisk SA-4 selvdrevet missilrampe.
**Selvdrevet missilrampe** **(engelsk: transportar erector launcher** forkortet (TEL) er et kjøretøy med en integrert plattform som kan bære, løfte til skytestilling og starte ett eller flere missil. Slike kjøretøy finnes for både Bakke-til-luft-missil og Bakke-til-bakke-missil. Tidligere ble slike missiler skutt opp fra bakken, og måtte lastes på lastebiler for transport, noe som gjorde dem mer sårbare for angrep under flytting.

**Selvdrevet missilrampe med radar** (engelsk *transportar erector launcher and radar*, forkortet (TELAR) er den samme som TEL, men omfatter også deler av radarsystemer nødvendig for avfyring av bakke-til-luft-missil. Slike kjøretøy har evne til autonom drift, noe som i stor grad gir økt effektivitet. Med denne type system kan hver selvdrevet missilrampe kjempe selvstendig, og trenger ikke støtte fra bataljonen eller annen støtte.

Typer
-----

* Taian TA580/VERT TEKE5380 8×8 Transportar erector launcher (TEL)
* Wanshan WS-51200 16 hjul TLF
* M270 Rakettkastar
* Pinaka rakettkastar
* S-300 TEL med MAZ-7910 8 × 8 hjul lastebil eller MT-T beltetransportkøyretøy
* MAZ-547A/MAZ-7916 - 12 hjul TLF
* MAZ-7917 - 14 hjul TLF
* MZKT-79221 hjul TLF
* ASTROS II 6x6 hjul rakettkastar
* SPYDER

Galleri
-------

* Russisk SA-12 TELAR under transport.Russisk SA-12 TELAR under transport.
* Russisk SA-10 TEL skuddklar.Russisk SA-10 TEL skuddklar.
* Fransk Plutonmissil under transport.Fransk Plutonmissil under transport.
* MZKT-79221.MZKT-79221.
* MAZ-7917 TEL.MAZ-7917 TEL.
* ZIL-135.ZIL-135.
* MLRS.MLRS.
* S-300.S-300.
* MAZ-7310MAZ-7310
* Tysk PATRIOT-plattform.Tysk PATRIOT-plattform.
* Russisk Topol-M MZKT-79221.Russisk Topol-M MZKT-79221.
* HQ-9 TA580/VERT TEKE5380 plattform.HQ-9 TA580/VERT TEKE5380 plattform.

Se også
-------

* *Meillerwagen*, tt
* Mobile plattformer
* Rakettanlegg

Referanser
----------

1. ↑  Вестник ПВО: САМОХОДНЫЙ ЗЕНИТНЫЙ РАКЕТНЫЙ КОМПЛЕКС 2К11 "КРУГ" (SA-4 GANEF)
**Det folkedemokratiske partiet i Tadsjikistan** (**Ҳизби халқии демократии Тоҷикистон** – **Hizbi Demokratī-Khalqīi Tojikston**, forkortet **HDKT**) er et politisk parti i Tadsjikistan. 

HDKT er det ledende partiet i Tadsjikistan, og ledes av Emomalii Rahmon, Tadsjikistans nåværende president. Ved det siste valget i 2005 fikk partiet 74 % av stemmene og 52 av 63 seter i parlamentet. Dette var en framgang fra forrige valg (2000), da partiet fikk 64,9 % av stemmene. 

I henhold til partiets partimanifest har PDPT som mål å skape en "uavhengig, demokratisk, sekulær, sosialt orientert og enhetlig stat med en stabil økonomi". Statuttene refererer også til "håp om å forbedre samfunnets velferd, beskytte borgernes interesser, uavhengig av deres sosiale status, nasjonalitet eller religiøse preferanser". Partiet står for en sekulær stat og samfunn og blir også betraktet som tadsjikisk nasjonalistisk, statistisk og autoritært. 

Hovedsetet ligger i «Enhetspalasset» i Dusjanbe.

Referanser
----------

1. ↑  ; besøksdato: 18. juli 2017.
2. ↑  «Background on the Pepole´s Democratic Party of Tajikistan». Carnegie Endowsment For International Peace. 09.10.2012. Besøkt 16. februar 2024.

Eksterne lenker
---------------

* Offisielt nettsted Rediger på Wikidata

* (en) People's Democratic Party of Tajikistan – kategori av bilder, video eller lyd på Commons Rediger på Wikidata
Uvdal kirke, tegnet av arkitekt Henrik Bull.
**Uvdal** er en dal i Nore og Uvdal kommune i Buskerud. Uvdal (*Opdal, Uppdal*) er også en tidligere kommune.

Dalen
-----

På nordsiden av dalen ligger Uvdal stavkirke. Stavkirken og den nye Uvdal kirke, bygd i dragestil ved fylkesveien, må ikke forveksles. 

Fylkesvei 40 går gjennom hele Uvdal og videre nordvestover mot Dagali og Geilo. Fra veikrysset mellom Fv40 og Fv124 ved Bjerkeflåta, hvor det også befinner seg handelsvirksomhet, går veien sørover opp til Imingfjell og Sønstevatn, i den østlige utkanten av Hardangervidda, og videre over fjellet til Tessungdalen i Telemark. Ved Hagenkrysset tar Fv123 av innover til Nørstebøgrenda og ender ved Tøddøl bru. Fylkesveien leder også til Uvdal Alpinsenter og Uvdal Alpinpark som begge nå eies av Miljøringen SA, et andelslag med lokale andelseiere. Fra Tøddøl bru går det kommunal vei innover Jønndalen og ender etter 14 km (regnet fra Hagenkrysset) ved Solheimstulen. Dette er en av portene til Hardangervidda.

Bebyggelsen i Uvdal er spredt. De fleste sentrumsfunksjonene ligger ved Kirketeig, ved krysset mellom Fv40 og Fv122, og her er det etablert kommunale og private virksomheter som skole, barnehage, samfunnshus, herredshus (Kommunehuset i tidligere Uvdal kommune), samt handelsvirksomhet.

Geografi
--------

Uvdal strekker seg vestover fra Rødberg i øvre del av Numedal. Dalen er vid og åpen, i kontrast til områdene lenger øst, i Numedal. I den brede og flate dalbunnen renner Uvdalsåe. På begge sider av dalen ligger toppene 1300–1400 meter over havet.

Kommunen
--------

Uvdal var fra 1837 en del av Nore i Rollag formannskapsdistrikt. Nore ble skilt ut som egen kommune fra Rollag i 1858. 1. januar 1901 ble så Opdal skilt ut fra Nore som egen kommune med 1 429 innbyggere. Ved Kongelig resolusjon av 22. januar 1932 ble kommunens navn endret fra Opdal til Uvdal. I 1937 ble en del av Uvdal med 220 innbyggere overført til Hol kommune.

1. januar 1962 ble Uvdal og Nore kommuner slått sammen til Nore og Uvdal kommune. Uvdal hadde ved sammenslåingen 1 213 innbyggere. Arelaet var ved sammenslåinga 1 768 km²

Kronprinsparet bygget hytte i Fjellsnaret i Uvdal i 2007.

Referanser
----------

1. ↑  Thorsnæs, Geir (22. februar 2017). «Uvdal – tidligere kommune». *Store norske leksikon* **(norsk)**. Besøkt 2. mars 2019.

Eksterne lenker
---------------

* (no) Historiske arkiver etter Uvdal kommune på Arkivportalen

|  |  |
| --- | --- |
| Oppslagsverk/autoritetsdata | VIAF **·** GeoNames **·** Sentralt stedsnavnregister **·** MusicBrainz
 |
**Akylbek Usenbekovitsj Japarov** (kirgisisk: Акылбек Үсөнбекович Жапаров, født 14. september 1964) er en kirgisisk politiker som siden 12. oktober 2021 har vært Kirgisistans regjeringssjef. Han erstattet tidligere regjeringssjef Ulukbek Maripov. Akylbek Japarov er også leder for president Sadyr Japarovs administrasjonsstab.

Biografi
--------

Japarov ble født i Balyktsjy i Issyk-Kulregionen i Kirgisistan 14. september 1964. Han ble tidlig medlem av Komsomol og hadde lederverv der. Han er utdannet sivilingeniør fra Kyrgyz Technical University i hovedstaden Bisjkek. Han har også studert finans og organisasjonsledelse ved Bishkek Academy of Finance and Economics.

Politisk karriere
-----------------

Fra 1992 til 1993 var Japarov leder for avdelingen for ungdomspolitikk ved ved president Askar Akajevs kontor. Mellom oktober 1993 og april 1995 var han generalsekretær i Kirgisistans sosialdemokratiske parti. Fra 1995 til 1996 var han rådgiver for første visestatsminister. Han hadde også flere andre ledende verv knyttet til statens administrasjon.

Etter tulipanrevolusjonen i 2005 hvor president Akajev ble tvunget til å trekke seg, ble Japarov finansminister under den nye presidenten Kurmanbek Bakijev. Fra desember 2007 til oktober 2009 var han minister for økonomisk utvikling og handel. Han var deretter første visestatsminister fram til 2010.
Den 1. juni 2021 ble han foreslått til fungerende regjeringssjef og finansminister av president Sadyr Japarov. 13. oktober utnevnte presidenten ham formelt, og han erstattet da Ulukbek Maripov.

Familie
-------

Japarov er gift og har to døtre og en sønn.

Han har gitt ut bøkene *Taxes: Yesterday, Today, Tomorrow*, *Strategies for Economic Modernization*, *Modernization of the Kyrgyz Economy* og har skrevet flere faglige artikler. Han snakker kirgisik, russisk, engelsk og tyrkisk.

Referanser
----------

1. 1 2 3  «Жапаров Акылбек Усенбекович». Eurasian Economic Commission. 12. desember 2021. Arkivert fra originalen 21. juni 2021. Besøkt 26. mai 2022.
2. 1 2  «Akylbek Japarov appointed as acting Chairman of the Cabinet». akipress.com. 12. oktober 2021.
3. ↑  «Kyrgyz President appoints Akylbek Japarov Chairman of Cabinet of Ministers». TASS. 14. oktober 2021.

|  |  |
| --- | --- |
| Oppslagsverk/autoritetsdata | VIAF **·** GND
 |
**Temir Agrembajevitsj Sarijev** (kirgisisk Темир Агрембаевич Сариев; født 1963 i Sokuluk i Den kirgisiske sosialistiske sovjetrepublikk i SSSR) er en kirgisisk politiker. Han var statsminister i Kirgisistan fra 2015 til 2016.

Han startet sin politiske karriere som medlem av Komsomol fra 1987. Yrkesmessig var han økonom i pelsindustrien. I 1991 stiftet han den kirgisiske råvarebørsen, og var leder der til 1995. Fra 1995 var han daglig leder for industriselskapet «Toton». I 2005 ble han innvalgt til Den kirgisiske republikkens grunnlovsforsamling. I 2007 var han med å stifte det politiske partiet «Unionen av demokratiske krefter Ak-Sjumkar (Hvite falk)». I 2008 inngikk partiet i alliansen «Kirgisistans Forente Folkebevegelse», der Sarijev fikk plass i politbyrået. Han stilte som kandidat til presidentvalget i 2009, og ble kreditert med 6,4% av stemmene. Etter opptøyene i 2010 ble han 8. april 2010 utnevnt til finansminister i interimsregjeringen. Ved parlamentsvalget 10. oktober 2010 fikk partiet hans færre enn 3% av stemmene, og ble ikke innvalgt. Han var på nytt finansminister fra desember 2011 til mai 2015. 2. mai 2015 ble han utnevnt til statsminister. Våren 2016 ble det reist mistillit til regjeringen over en anbudsprosess for bygging av en motorvei. Ved presidentvalget 2017 var han igjen kandidat, og ble kreditert med 2,6% av stemmene. I 2020 trakk han seg fra Ak-Sjumkar, og stilte til parlamentsvalget for partiet «Bütün Kırgızstan» (Forente Kirgistan).

Siden 2004 har Sarijev figurert på listen over de hundre rikeste i republikken.

I 2008 fikk han utgitt boken «Шах кыргызской демократии» (Sjahen av det kirgisiske demokratiet).

Referanser
----------

1. ↑  «Биография Темира Сариева» **(russisk)**. Ria Novosti. 30. april 2015.
2. ↑  «Kyrgyzstan, Presidential Election, 23 July 2009: Final Report» **(engelsk)**. OSCE. 22. oktober 2009.
3. ↑  «Центризбирком определил результаты выборов Президента Кыргызской Республики 15 октября 2017 года» **(russisk)**. Den sentrale valgkommisjonen. Besøkt 19. januar 2022.
4. ↑  «Temir Sariev steps down as Akshumkar party leader to run for Parliament» **(engelsk)**. akipress.com. 20. august 2020.
5. ↑  «En kjent opposisjonell i Kirgisistan publiserte en bok om de "mest betydningsfulle fragmentene av de turbulente politiske hendelsene" som skjedde etter "Tulipanerevolusjonen"». 24.kg. 13. oktober 2008.

|  |  |  |
| --- | --- | --- |
| Forgjenger:**Djoomart Otorbaev** |  **Kirgisistans statsminister**(2015–2016) | Etterfølger:**Sooronbaj Jeenbekov** |

|  |  |
| --- | --- |
| Oppslagsverk/autoritetsdata | Prabook **·** VIAF **·** GND
 |